钦定古今图书集成/明伦汇编/氏族典/第052卷 > 《廖用贤尚友录》 > 韦忠
## 钦定古今图书集成/明伦汇编/氏族典/第052卷 > 《廖用贤尚友录》 > 韦忠

按《晋书韦忠传》：“忠字子节，平阳人也。少慷慨，有不可
夺之志，好学博通，性不虚诺，闭门修己，不交当世。每
至吉凶，亲表赠遗，一无所受。年十二丧父，哀慕毁悴。
服阕，遂庐于墓所。司空张华辟之，辞疾不起。太守陈
楚迫为功曹。会山羌破郡，楚携子出走，贼射之，中三
创，忠冒刃伏，楚以身捍之，泣曰：‘韦忠愿以身代君，乞
诸君哀之’。”亦遭五矢。贼相谓曰：“义士也，舍之忠。”于是
负楚以归。后仕刘聪，为镇西将军平羌校尉，讨叛羌，
矢尽，不屈节而死。